Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 1231

(5) Ha jogszabály felhatalmazása alapján a kibocsátó a névre szóló értékpapírba felvett írásbeli nyilatkozatával a forgatmány útján való átruházás lehetõségét kizárja (negatív rendeleti záradék), az értékpapír az engedményezés hatályával ruházható át. 4:50. § [Tulajdonszerzés pénzen és értékpapíron] Akire az átruházás idõpontjában tör vényes fizetõeszközként használt pénzt vagy az értékpapírok átruházására vonatkozó szabályok szerint értékpapírt ruháznak át, tulajdonossá lesz akkor is, ha az átruházó nem volt tulajdonos. II. fejezet Tulajdonszerzés hatósági határozattal és hatósági árverés útján 4:51. § [A hatósági határozat vagy hatósági árverés útján való szerzés] Aki a dolgot hatósági határozat vagy hatósági árverés útján jóhiszemûen szerzi meg, tulajdonossá válik tekintet nélkül arra, hogy korábban ki volt a tulajdonos. 4:52. § [A tulajdonjog megszerzése és a dolgot terhelõ jogok sorsa hatósági határozattal való tulajdonszerzés esetén]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes